Namiq Qurbanov

Namiq Qurbanov (Qurbanov Namiq Qurban oğlu; d. 29 aprel 1932, Naxçıvan, Azərbaycan SSR, SSRİ) — Geologiya‑mineralogiya elmləri doktoru, professor. Mərkəzi Elmi‑Tədqiqat Geoloji Kəşfiyyat İnstitutunun əlvan və qiymətli metallar şöbəsinin müdiri.

 Həyatı 
Qurbanov Namiq Qurban oğlu 1932-ci il aprelin 29-da Naxçıvan Muxtar Respublikasında anadan olub. 1954-cü ildə M.V.Lomonosov adına Moskva Dövlət Universitetinin "faydalı qazıntı yataqlarının geologiyası və kəşfiyyatı" ixtisası üzrə geologiya fakültəsini bitirib. 1954–1964-cü illərdə N. Qurbanov kiçik elmi işçi, 1964–1970-ci illərdə baş elmi işçi olub. 1972-ci ildə N. Qurbanov "filiz və qeyri-filiz yataqlarının geologiyası, axtarışı və kəşfiyyatı" ixtisası üzrə professor elmi adı alıb. 1970–1982-ci illərdə laboratoriya müdiri, 1982-ci ildən Rusiya Federasiyası Təbii Ehtiyatlar Nazirliyinin Mərkəzi Elmi-Tədqiqat Geoloji Kəşfiyyat İnstitutunun əlvan və qiymətli metallar şöbəsinin müdiri olub.

 Təltif və mükafatları 
N. Qurbanov 1982-ci ildə SSRİ Dövlət Mükafatı laureatı adına layiq görülüb.

1985-ci ildə N. Qurbanova "SSRİ-nin yeraltı sərvətlərinin fəxri kəşfiyyatçısı" adı verilib, 1973-cü ildə alim "Yeraltı sərvətlər kəşfiyyatının əlaçısı" adına layiq görülüb.

 İstinadlar 

Kateqoriya:Naxçıvanda doğulanlar
Kateqoriya:Geologiya-mineralogiya elmləri doktorları
Kateqoriya:Professorlar